kurumikz/Cleaned-Kazakh-Wikipedia huggingface dataset:
Қанат Сергейұлы Мусин

Қанат Сергейұлы Мусин (27 ақпан 1966 жыл, Целиноград) — қазақстандық саясаткер, заңгер, 2023 жылдан бергі Конституциялық Сот судьясы. 2022 жылғы қаңтар–желтоқсан айларында Әділет министрі қызметінде болды. Өмірбаяны 1966 жылы 27 ақпанда Целиноградта дүниеге келді. Бөкетов атындағы Қарағанды университетін “Заңгер” мамандығы бойынша тәмамдады. Еңбек жолын 1984 жылы Целиноград қаласы, Ленин ауданындық халық сотының сот приставы және хатшысы, кейін мұрағатшысы болып бастады. 1986 жылы Целиноградоблгазтоп өндірістік бірлестігінің аға заң кеңесшісі болды. 1989 жылдан бастап түрлі өңірдің прокуратурасында қызмет етті: 1989—1998 жылдары — Ақмола облысы прокурорының орынбасары; 1998—2001 жылдары — Солтүстік Қазақстан облысы прокурорының орынбасары, кейін Жамбыл облысы прокурорының бірінші орынбасары болды. 2001—2007 жылдары Батыс Қазақстан облысы және Алматы қаласы бойынша Экономикалық қылмысқа және сыбайлас жемқорлыққа қарсы күрес департаменті бастығының орынбасары; 2007—2010 жылдары Қауіпсіздік Кеңесі Хатшылығының бас сарапшысы, бас инспекторы, басшысының орынбасары; 2010—2012 жылдары Солтүстік Қазақстан облысы прокурорының бірінші орынбасары; 2012—2016 жылдары Астана қаласы Әділет департаментінің басшысы болып қызмет етті. 2016 жылғы ақпанда Орталық сайлау комиссиясының № 9/94 жарлығымен Нұр Отан партиясының атынан депутаттықа тіркеліп, Мәжілістің 6-сайланым депутаты және Заңнама және сот-құқықтық реформа комитетінің мүшесі болып сайланды. 2020 жылғы қазанда Нұр Отан партиясы Саяси кеңес бюросының шешімімен партияның Құқықтық кеңесінің төрағасы болып сайланды. Орталық сайлау комиссиясының 2020 жылғы № 43/367 жарлығымен Нұр Отан партиясының атынан депутаттықа тіркеліп, кейін № 62/396 жарлығымен Мәжілістің 7-сайланым депутаты болып сайланды. Келесі күні Мәжілістің 7-сайланымының бірінші отырысында Заңнама және сот-құқықтық реформа комитетінің төрағасы болып сайланды. Депутаттығынан да, кеңес және комитеттегі төрағалықтарынан 2021 жылғы маусымда кетіп, Қазақстан Сенатының 10 маусымдағы № 96-VII жарлығымен Жоғарғы Соттың судьясы болып сайланды. 4 күннен кейін Қазақстан Президентінің № 599 бұйрығымен Жоғарғы Соттың Әкімшілік істер жөніндегі сот алқасының төрағасы болып тағайындалды. 2022 жылғы қаңтарда Қазақстан Президентінің № 756 бұйрығымен Әділет министрі болып тағайындалуымен байланысты өткен лауазымдарынан босатылды. Сол жылғы желтоқсанда Мусиннің және тағы да басқа қызметкерлердің Конституциялық Сотта судьялық етуі туралы Парламент Мәжілісі төрағасына ұсынылғаны және олардың жаңа қызметке 2023 жылы кірісетіні мәлім болды. 2023 жылғы 1 қаңтарда Мусин Конституциялық Соттың судьясы қызметін бастады. Жеке өмірі Үйленген, үш баласы бар. Қазақ және орыс тілдерін меңгерген. Дереккөздер
Асқар Қуанышұлы Омаров

Асқар Қуанышұлы Омаров (30 маусым 1976 жыл, Алматы) — қазақстандық мемлекеттік қайраткер, 2022 жылы Қазақстан Ақпарат және қоғамдық даму министрі. Өмірбаяны Арғын тайпасы Атығай руынан шыққан. 1976 жылы Алматыда туған. Тұран университетін бітірген. Мамандығы бойынша біліктілігі: халықаралық экономикалық қатынастар. * Еңбек жолын 1996 жылы жекеменшік компанияда туристерді жөнелту бөлімінің көмекшісі болып бастады. * 1997-1998 жж. — «Мәдениет мәселелері жөніндегі республикалық ғылыми орталықтың» әлеуметтік-экономикалық мәселелер бөлімінің жетекші маманы. * 1998-1999 жж. — «Қазақстанның шағын бизнесі» журналында маркетинг жөніндегі маман. * 2001-2005 жж. — «Новости недели» РГ» ЖШС тілшісі. * 2005-2006 жж. — Қазақстан РТРК АҚ – Астана ТРО филиалы Ақпараттық-талдау бағдарламалары дирекциясының Алматы бюросының бас редакторы. * 2007-2010 жж. — жеке компанияларда басшылық қызметтерді атқарды. * 2011-2013 жж. — «Түркі академиясы» КЕАҚ вице-президенті. * 2013-2014 жж. — жеке ұйымның креативті директоры. * 2014-2015 жж. — «Астана ЭКСПО-2017» ҰК» АҚ басқарушы директоры. * 2016-2017 жж. — қоғамдық қордың президенті. * 2017-2021 жж. — «ҚазАқпарат» ХАА ЖШС бас директоры. * 2021 жылдың тамызынан 2022 жылдың қаңтарына дейін Ақпарат және қоғамдық даму вице-министрі болып жұмыс істеген. Сілтемелер * [https://kaz.tengrinews.kz/kazakhstan_news/askar-omarov-akparat-jane-kogamdyik-damu-ministr-bolyip-332162/ Асқар Омаров ақпарат және қоғамдық даму министрі болып тағайындалды]
Ғалымжан Тельманұлы Қойшыбаев

{{Мемлекеттік қайраткер } { } }} Ғалымжан Тельманұлы Қойшыбаев (12 сәуір 1968, Қызылорда) — қазақстандық мемлекеттік қайраткер, дипломат, 2023 жылдан бастап Премьер-Министрдің орынбасары — Үкімет аппараты басшысының қызметін атқаруда. Философия ғылымдарының кандидаты. Бұрын 2019–2023 жылдары Премьер-Министр Кеңсесінің басшысы болған. Өмірбаяны 1968 жылы Қызылорда қаласында дүниеге келген. 1991 жылы М.В.Ломоносов атындағы Мәскеу мемлекеттік университетін, 1994 жылы сол жоғары оқу орнының аспирантурасын тәмамдаған. Философия ғылымдарының кандидаты. Еңбек жолын 1995—2004 жылдары Қазақстанның Ресей Федерациясындағы Елшілігінің атташесі, үшінші хатшысы, бірінші хатшысы, кеңесшісі, Кеңесші-Уәкілі болып бастаған. 2004 жылы Қазақстанның Ұжымдық қауіпсіздік туралы шарт ұйымының жанындағы Өкілетті өкілі болған. 2004—2006 жылдары Президент Әкімшілігінің Сыртқы саясат орталығының Бас инспекторы болып қызмет еткен. 2006—2008 жылдары Сыртқы істер министрлігінің ерекше тапсырмалар жөніндегі Елшісі болды. 2008 жылы Қазақстанның Литвадағы Төтенше және Өкілетті Елшісі болып тағайындалды. 2009 жылы оған Қазақстанның Латвиядағы, Эстониядағы және Финляндиядағы Төтенше және Өкілетті Елшісі қызметін қоса атқару жүктелді. 2012—2016 жылдары Қазақстанның Финляндия мен Эстониядағы Төтенше және Өкілетті Елшісі болды. 2016—2019 жылдары Сыртқы істер министрінің орынбасары қызметін атқарған. 2019 жылғы 26 наурызда Премьер-Министр Кеңсесінің басшысы болып тағайындалды. 2019 жылғы қыркүйекте, 2021 және 2022 жылдары лауазымына қайта тағайындалды. 2023 жылғы 4 қаңтарда ол Премьер-Министрдің орынбасары және Үкімет Аппаратының басшысы болып тағайындалды. 2023 жылғы сәуірде және 2024 жылы лауазымына қайта тағайындалды. Марапаттары * Парасат ордені * Құрмет ордені Отбасы Үйленген, 1993 жылы туған Дәрмен, 2001 жылы туған Дамелия атты балалары бар. Жұбайы Гүлмира Әбенқызы Қойшыбаева (қыз кезіндегі тегі Өмірәлиева) 1967 жылы туған. * Қайын ағасы Талғат Өмірәлиев (1961 жылы туған) — Алматы облысы бойынша Еңбек инспекциясы департаментінің басшысы. Сарқан (2001—2007), Талғар (2007—2012), Панфилов (2019—2022) аудандарының әкімі болған. Сілтемелер * [https://primeminister.kz/kz/government/composition/koishybaev Премьер-Министр Кеңсесі Басшысы] Дереккөздер
Қайырбек Айтбайұлы Өскенбаев

{{Мемлекеттік қайраткер { style="background: transparent" - } }} Қайырбек Айтбайұлы Өскенбаев (24 қазан 1964, Целиноград) — қазақстандық мемлекеттік қайраткер, саясаткер, 2022–2023 жылдары Индустрия және инфрақұрылымдық даму министрі қызметін атқарған. Өмірбаяны Қайырбек Өскенбаев 1964 жылы Целиноград қаласында дүниеге келген. 1986 жылы КСРО ІІМ Қарағанды жоғары мектебін, 1996 жылы — Ақмола аграрлық университетін және 2004 жылы Л. Н. Гумилев атындағы ЕҰУ Дипломатиялық академиясын тәмамдаған. Заңгер, ұйымдастырушы-экономист және халықаралық қатынастар саласындағы маман ретінде білікті. * 1982 – 1993 жылдары ішкі істер органдарында қызмет еткен, Ақмола қалалық әкімшілігінің коммуналдық меншік бөлімінің меңгерушісі лауазымын атқарған. * 1993 – 1996 жылдары бас кеңесші заңгер, заңды қамсыздандыру және бақылау бөлімінің басшысы, ҚР мемлекеттік мүлік бойынша Ақмола аумақтық комитетінің жекешелендіру жөніндегі бюро директоры ретінде жұмыс істеген. * 1996 – 2006 жылдар аралығында ҚР жекешелендіру бойынша Ақмола облысы бойынша Мемлекеттік комитетінің басқарма төрағасының орынбасары, Мемлекеттік мүлікті басқару бойынша Ақмола аумақтық комитетінің төрағасы, Ақмола қаласы бойынша мемлекеттік мүлік және жекешелендіру бойынша аумақтық комитет төрағасы, «Астана қаласының коммуналдық меншік қоры» мемлекеттік коммуналдық кәсіпорнының директоры, ҚР Индустрия және сауда министрлігінің Сауда және туристік қызметті реттеу комитетінің төрағасы қызметтерін атқарған. * 2006 – 2011 жылдары ҚР Туризм және спорт министрлігінің Туризм индустриясы жөніндегі комитетінің төрағасы және Қазақстан Республикасының туризм және спорт вице-министрі ретінде жұмыс істеген. * 2011 – 2016 жылдары «20015 әскери бөлімшесі» РММ материалдық-техникалық қамсыздандырудың басты басқармасының басшысы, «ҚазМұнайГаз – Сервис» ЖШС бас директорының орынбасары, ҚР аймақтық даму бірінші вице-министрі және ҚР ұлттық экономика вице-министрі қызметтерін атқарған. * 2016 - 2018 жылдары «Бәйтерек» ҰБХ» АҚ басқарушы директоры лауазымын атқарды. * 2018 - 2019 жылдары— инвестициялар және даму вице-министрі; * 2019 - 2022 жылдары— инвестициялар және даму бірінші вице-министрі; * 2022 жылдың 11 қаңтарында Қазақстан Республикасы индустрия және инфрақұрылымдық даму министрі болып тағайындалды. Марапаттары * Құрмет ордені * Парасат ордені Сілтемелер * [https://primeminister.kz/kz/hrpolitic/appointments/kaiirbek-oskenbaev-kr-investitsiyalar-zhane-damu-vitse-ministri-bolip-tagaiindaldi-15952 Қайырбек Өскенбаев ҚР инвестициялар және даму вице-министрі болып тағайындалды]
Әлібек Сәкенұлы Қуантыров

Әлібек Сәкенұлы Қуантыров (14 қараша 1983 жыл, Гурьев) — қазақстандық мемлекеттік қайраткер, экономист, 2024 жылғы шілдеден бастап Сыртқы істер министрінің орынбасары. Бұрын Қуантыров Ұлттық экономика министрі (2022–2024) және Ұлттық экономика вице-министрі (2021–2022) лауазымдарына болған еді. Өмірбаяны Әлібек Қуантыров 1983 жылғы 14 қарашада Гурьев қаласында туған. 2005 және 2006 жылдары Томск мемлекеттік университетінде «Қаржы және кредит» пен «Лингвистика және мәдениетаралық коммуникация», мамандықтары бойынша және 2010 жылы Қолданбалы экономика магистрі дәрежесімен Мичиган университетін «Болашақ» стипендиясы бойынша тәмамдаған. Мансабын 2005 жылғы қыркүйектен 2006 жылғы ақпанға дейін Экономика және бюджеттік жоспарлау министрлігі Ішкі әкімшілік департаменті, Халықаралық қатынастар департаментінің жетекші маманы ретінде бастаған. 2006 жылғы ақпаннан 2010 жылғы қазанға дейін ол Экономика және бюджеттік жоспарлау министрлігі және Экономикалық даму және сауда министрлігінің Инвестициялық саясат және жоспарлау департаментінің сарапшысы, бас сарапшысы болды. 2010 жылғы қарашада Қуантыров Экономикалық даму және сауда министрлігінің Стратегиялық жоспарлау және талдау департаменті Стратегиялық әзірлемелер басқармасының бастығы бола тұрды. Сол жылғы қарашадан 2013 жылғы ақпанға дейін ол Қаржы министрлігінің Бюджет саясаты және жоспарлау департаменті және Бюджеттік жоспарлау және болжамдау департаменті директорының орынбасары. 2013 жылғы ақпан мен маусым аралығында Индустрия және жаңа технологиялар министрлігі Геология және жер қойнауын пайдалану комитеті төрағасының орынбасары. 2013 жылғы маусым мен 2019 жылғы сәуір аралығында Президент Әкімшілігінің Стратегиялық әзірлемелер және талдау орталығы меңгерушісінің орынбасары, Әлеуметтік-экономикалық мониторинг бөлімі меңгерушісінің орынбасары. 2019 жылғы сәуірден 2021 жылғы ақпанға дейін Қазақстан Тұңғыш Президенті — Елбасы Кеңсесінің Бөлім меңгерушісінің орынбасары. 2021 жылғы ақпаннан 2022 жылғы қаңтарға дейін үкімет қаулысымен Қазақстан Ұлттық экономика вице-министрі болды. депутаттарының алдында сөз сөйлеп жатқан Қуантыров, 2023 жылғы қыркүйек]] 2022 жылғы 11 қаңтарда Қуантыров Қазақстанның Ұлттық экономика министрі болып тағайындалды. 2023 жылғы сәуірде қайта тағайындалды. Әлихан Смайылов үкіметінің отставкасынан кейін, 2024 жылғы 6 ақпанда ол министр қызметінен босатылды. 2024 жылғы 1 сәуірде Kazenergy қауымдастығының бас директоры болып тағайындалды. Ол бұл қызметті сол жылдың 8 тамызына дейін атқарды. 2024 жылғы 30 шілдеде Президент өкімі арқылы Қуантыров Сыртқы істер вице-министрі болып тағайындалды. Сын Непотизм Әлібек Қуантыровтың туған ағасы, Ермек Қуантыров (20 қыркүйек 1989 жыл, Қазақ КСР) — Томск мемлекеттік университетінің, Қазақ гуманитарлық заң университетінің және Колумбия университетінің түлегі және 2023 жылғы шілдедегі жағдай бойынша, ол кезде інісі Әлібек ұлттық экономика министрі қызметінде еді, «Қазатомөнеркәсіптің» құқықтық бағдарлау және сатып алу жөніндегі бас директоры. қазақ, орыс, ағылшын, француз және қытай тілдерін меңгерген. Ескертпелер Дереккөздер
Ажар Ғиният

{{Мемлекеттік қайраткер } { } }} Ажар Ғиният (1969, Батыс Қазақстан облысы) — мемлекеттік қайраткер, Қазақстан Республикасының Денсаулық сақтау министрі (2022-2024). Өмірбаян Ажар Ғиният 1969 жылы Батыс Қазақстан облысында дүниеге келген. 1992 жылы Ақтөбе мемлекеттік медицина институтын «дәрігер-педиатр» мамандығы бойынша, 2007 жылы Ш. Есенов атындағы Ақтау мемлекеттік университетін «мемлекеттік және жергілікті басқару менеджері» мамандығы бойынша, 2015 жылы Алматы менеджмент университетін «МВА іскерлік әкімшілендіру магистрі» мамандығы бойынша тәмамдаған. Еңбек жолын 1993 жылы Атырау қаласының №2 қалалық емханасында учаскелік педиатр болып бастаған. 1994 жылдан 1999 жылға дейін — Ақтау қаласының №1 медициналық санитарлық бөлімінің меңгерушісі, дəрігер-инфекционисті. 1999-2001 жылдары — Маңғыстау жұқпалы аурулар ауруханасының бас дәрігерінің емдеу ісі жөніндегі орынбасары. 2001-2005 жылдары — Маңғыстау облысының Денсаулық сақтау басқармасы басшысының орынбасары. 2005-2006 жылдары — Маңғыстау облысы денсаулық сақтау департаментінің директоры. 2008-2017 жылдары — Қазақстан Республикасы Денсаулық сақтау министрлігінің басқарма басшысы, департамент директоры. 2017 жылғы қыркүйектен бастап Қазақстан Республикасы Президенті Іс басқармасының Медицина орталығы басшысының орынбасары қызметін атқарды. 2020-2022 жылдары - Қазақстан Республикасы Денсаулық сақтау вице-министрі. 2022 жылғы 11 қаңтарда Қазақстан Республикасы Денсаулық сақтау министрі лауазымына тағайындалды. Сілтемелер * [https://www.gov.kz/memleket/entities/dsm/about/structure/people/12663?lang=kk Ғиният Ажар — Қазақстан Республикасының Денсаулық сақтау министрі]
Юрий Викторович Ильин

Юрий Викторович Ильин (9 сәуір 1968, Куйбышев, Жаңасібір облысы) — қазақстандық мемлекеттік қайраткер, бұрынғы Төтенше жағдайлар министрі (2020–2023). Өмірбаян Ильин Юрий Викторович 1968 жылғы 9 сәуірде Жаңасібір облысындағы Куйбышев қаласында туған. 1989 жылы Кеңес одағының маршылы И.С. Конев атындағы Алматы жоғары жалпы әскери командалық училищесін "шынжыр табан және дөңгелекті машинаны пайдалану жөніндегі инженер" мамандығы бойынша аяқтаған. 2006 жылы Қырғыз мемлекеттік заң академиясын, 2017 жылы «Тұран» университетін «құқықтану» біліктілігі бойынша тәмамдаған. Заң ғылымдарының магистрі. * 1985 жылдың тамыз айынан бастап И.С. Қонаев атындағы Алматы жоғары жалпы әскери командалық училищесінің курсанты; * 1989 жылдың тамыз айынан бастап Мәскеу әскери округі 2-ші гвардиялық мотоатқыштар дивизиясының 73-ші гвардиялық мотоатқыштар полкі мотоатқыштар взводының командирі; * 1990 жылдың маусым айынан бастап Мәскеу әскери округі 2-ші гвардиялық мотоатқыштар дивизиясының 1-ші гвардиялық мотоатқыштар полкі мотоатқыштар взводының командирі; * 1992 жылдың шілде айынан бастап Украинаның Сумск облысы Азаматтық қорғау 390-курстарының оқытушысы; * 1993 жылдың шілде айынан бастап Украинаның Сумск облысы Азаматтық қорғау 390-курстары бастығының орынбасары; * 1996 жылдың маусым айынан бастап Алматы облыстық Төтенше жағдайлар басқармасы оқыту даярлау орталығы бастығының орынбасары; * 1998 жылдың маусым айынан бастап Алматы қалалық Төтенше жағдайлар басқармасының бөлім бастығы; * 1999 жылдың маусым айынан бастап Алматы қалалық Төтенше жағдайлар басқарма бастығының орынбасары; * 2005 жылдың наурыз айынан бастап Алматы қаласы Төтенше жағдайлар департаменті бастығының орынбасары; * 2011 жылдың желтоқсан айынан бастап Алматы қалалық Жұмылдыру дайындығы, азаматтық қорғаныс, авариялар мен дүлей зілзалалардың алдын алуды және оларды жоюды ұйымдастыру басқарма бастығы; * 2012 жылдың қаңтар айынан бастап Алматы қалалық Жұмылдыру дайындығы, азаматтық қорғаныс, авариялар мен дүлей зілзалалардың алдын алуды және оларды жоюды ұйымдастыру басқармасының бастығы; * 2013 жылдың наурыз айынан бастап Алматы қаласы әкімінің орынбасары; * 2015 жылдың қазан айынан бастап Қазақстан Республикасы Президенті Әкімшілігінің мемлекеттік бақылау және аумақтық-ұйымдастыру жұмысы бөлімінің мемлекеттік инспекторы; * 2016 жылдың сәуір айынан бастап Қазақстан Республикасы Ішкі істер министрінің орынбасары; * 2020 жылдың қыркүйек айынан бастап Қазақстан Республикасының Төтенше жағдайлар министрі. Марапаттары * «Құрмет » ордені (2013 жыл), * ІІ дәрежелі «Даңқ » ордені (2021 жыл)
Себастьен Ллетджет

Себастьен Франсиско Ллетджет (; , Сан-Франциско, Калифорния, АҚШ) — америкалық футболшы, АҚШ Ұлттық футбол құрамасы мен "Нью-Инглэнд Революшн" клубының жартылай қорғаушысы. 2021 жылғы КОНКАКАФ Алтын кубогының жеңімпазы. Дереккөздер Сілтемелер * https://www.footballdatabase.eu/en/player/details/197839
Мэтт Тёрнер

Мэтт Тёрнер (; , Парк-Ридж, Нью-Джерси, АҚШ) — америкалық футболшы, "Кристалл Пэлас" клубы мен АҚШ Ұлттық футбол құрамасының қақпашысы. Жетістіктері Командалық * КОНКАКАФ Алтын кубогы: 2021 * МЛС чемпионы: 2021 *Англия суперкубогы: 2023 *КОНКАКАФ Ұлттар Лигасы: 2022/23, 2023/24 *Англия кубогы: 2024/25 Дереккөздер Сілтемелер * https://int.soccerway.com/players/-/406038/
Джеймс Сэндс

Джеймс Хобан Сэндс (; 6 шілде 2000 жыл, Нью-Йорк, АҚШ) — америкалық футболшы, АҚШ Ұлттық футбол құрамасы мен "Нью-Йорк Сити" клубының қорғаушысы. Жетістіктері Командалық *КОНКАКАФ Алтын кубогы: 2021 Дереккөздер Сілтемелер * [http://int.soccerway.com/players/james-sands/479390/ Статистикасы] * [https://www.sports.ru/tags/161069494/ Профилі] * [https://www.nycfc.com/players/67/james-sands NYCFC bio]
Джордж Белло

Джордж Олувасеун Белло (; 22 қаңтар 2002, Абуджа, Нигерия) — нигериялық және америкалық футболшы, АҚШ Ұлттық футбол құрамасы мен "Атланта Юнайтед" клубының қорғаушысы. Джордж Нигерияда дүниеге келген. 2003 жылы отбасы АҚШ-қа қоныс аударды. Жетістіктері Командалық * КОНКАКАФ Ұлттары кубогы: 2021 * МЛС чемпионы: 2018 Дереккөздер Сілтемелер * https://int.soccerway.com/players/-/497194/
Сарышоқы (тау, Баянауыл, Қызылтау таулары)

Сарышоқы – Баянауыл жəне Қызылтау таулары аралығындағы аласа тау. Географиялық орны Павлодар облысы Баянауыл ауданы Жүсіпбек Аймауытов ауылының солтүстік-батысында 23 км жерде орналасқан. Жер бедері Абсолюттік биіктігі 554 м. Солтүстік-батыстан оңтүстік-шығысқа қарай 3 км-ге созылған, енді жері 2 км. Беткейлері тіктеу бірнеше ұсақ шоқылардан тұрады. Батысында Қаражал, шығысында Итарқа, оңтүстік-батысында Жақсы Сарытау таулары бар. Өсімдігі Тауалдының қиыршықтасты қоңыр топырақ жамылғысында қараған, тобылғы бұталары аралас сұлыбас, қылқан селеу, бетеге, жусан өседі. Мал жайылымы ретінде пайдаланылады. Дереккөздер
Нұрмұхамбет Қанапияұлы Әбдібеков

Нұрмұхамбет Қанапияұлы Әбдібеков (1961 ж. 21 желтоқсан, Арқалық) — мемлекеттік қайраткер. Биография Нұрмұхамбет Қанапияұлы Әбдібеков 1961 жылы 21 желтоқсанда Қостанай облысы Арқалық қаласында дүниеге келген. 1984 жылы Мәскеу тау-кен институтын тау-кен инженері мамандығы бойынша тәмамдады. Техника ғылымының кандидаты. * Еңбек жолын 1984 жылы Шилісай фосфорит кенішінің шебері, кейін тау-кен цехының бастығы болып бастаған. * 1996 жылдан бастап мемлекеттік қызметке араласты, Ақтөбе, Атырау облыстарының әкімдіктерінде бірқатар басшылық қызметтерге тағайындалған. * 2010-2011 жылдары ҚР Индустрия және сауда вице-министрі болып жұмыс істеген. * 2011-2012 жылдары Ақтөбе қаласының әкімі. * 2012-2014 жылдары Ақтөбе облысы әкімінің бірінші орынбасары болған. * 2014-2017 жылдары Қарағанды облысының әкімі. * 2017 жылғы 14 наурызда Республикалық бюджеттің атқарылуын бақылау жөніндегі есеп комитетінің төрағасы болып тағайындалды. * 2018 жылғы 20 ақпанда Республикалық бюджеттің атқарылуын бақылау жөніндегі есеп комитетінің төрағасы қызметінен босатылды. Сілтеме * [https://www.akorda.kz/kz/legal_acts/decrees/memleket-basshysynyn-zharlygymen-nurmuhambet-kanapiyauly-abdibekov-respublikalyk-byudzhettin-atkaryluyn-bakylau-zhonindegi-esep-komitetinin- Мемлекет басшысының Жарлығымен Нұрмұхамбет Қанапияұлы Әбдібеков Республикалық бюджеттің атқарылуын бақылау жөніндегі есеп комитетінің төрағасы қызметінен босатылды]
Сарышоқы (тау, Қызылтау таулары)

Сарышоқы – Қызылтау тауларының батыс бөлігіндегі тау. Географиялық орны Павлодар облысы Баянауыл ауданы жерінде орналасқан. Жер бедері Абсолюттік биіктігі 773 м. Солтүстік-шығыстан оңтүстік-батысқа қарай 7 км-ге созылған, енді жері 2,5-3 км. Беткейлері тіктеу, тауаралық аңғарлар жəне сайжыралармен тілімденген. Етегінде қорымтастың мол үйінділері шоғырланған. Солтүстік-батысында Қарақуыс, шығысында Əулиетас тауларымен жалғасады. Өсімдігі Тауалдының қиыршықтасты қоңыр топырақ жамылғысында қараған, тобылғы бұталары аралас сұлыбас, қылқан селеу, бетеге, жусан өседі. Мал жайылымы ретінде пайдаланылады. Дереккөздер
Пётр Петрович Нефёдов

Пётр Петрович Нефёдов (29 қазан 1941, РКСФСР — 15 ақпан 2021, Қарағанды) — мемлекеттік қайраткер. Өмірбаяны 1941 жылдың 29 қазанында Белгород облысындағы Сорокино қаласында туды. Қарағанды политехникалық институтын тау-кен инженері мамандығы бойынша аяқтады (1968). Техника ғылымдарының кандидаты. Қазақстан Республикасы Инженерлік академиясының және Халықаралық Инженерлік академияның корреспондент-мүшесі (1993). * 1968-1983 жылдары — "Қарағандыкөмір" ӨБ Костенко атындағы шахтаның көмекшісі, бастықтың орынбасары, учаске бастығы, бас инженердің орынбасары, бас инженер; * 1983-1992 жылдары —"Қарағандыкөмір" ӨБ Қазан революциясының 50 жылдығы атындағы шахта директоры; * 1992-1997 жылдары — Қарағанды облысының әкімі; * 1997-1999 жылдары —Қазақстан Республикасы Премьер-Министрінің кеңесшісі; * 2000 жылы — Қазақстан Республикасының Энергетика, индустрия және сауда Вице-министрі (04.2000-12.2000); * 2001-2002 жылдары —Қазақстан Республикасының Энергетика және минералдық ресурстар Вице-министрі; * 2002 жылдан — Қарағанды қаласындағы "Карат" жауапкершілігі шектеулі серіктестігінің жеке жылқы зауытының иесі Отбасы * Әйелі: Нефедова Валерия Алексеевна * Балалар: ұлдары: Алексей (1966 ж. т.), Александр (1972 ж. т.) Сілтеме * [https://online.zakon.kz/Document/?doc_id=30103088 Нефедов Петр Петрович]
Эрик Уильямсон

Эрик Тайрек Уильямсон (; , Алегзандрия, Виргиния, АҚШ) — америкалыық футболшы, АҚШ Ұлттық футбол құрамасы мен "Портленд Тимберс" клубының жартылай қорғаушысы. 2021 жылғы КОНКАКАФ Алтын кубогының жеңімпазы. Дереккөздер
Мэттью Хоппи

Мэттью Хоппи (; 13 наурыз 2001, Жоинвили) — америкалық футболшы, АҚШ Ұлттық футбол құрамасы мен "Мальорка" клубының шабуылшысы. Карьерасы 2019 жылға дейін бірнеше АҚШ клубтарының академиясынан өтті. 2019 жылы жазда "Шальке" академиясына ауысты. 2020 жылы негізгі құрамда ойнай бастады. 2021 жылы 31 тамызда "Мальоркаға" ауысты. Жетістіктері Командалық *КОНКАКАФ Алтын кубогы: 2021 Дереккөздер Сілтемелер * [https://www.dfb.de/en/data-center/people/391913/player Профилі] (DFB.de) * [https://www.kicker.de/matthew-hoppe/spieler Профилі] (Kicker.de)
Шакелл Мур

Шакелл Кваме Мур (; 2 қараша 1996 жыл, Паудер-Спрингс, АҚШ) — америкалық футболшы, АҚШ Ұлттық футбол құрамасы мен "Тенерифе" клубының жартылай қорғаушысы. 2021 жылғы КОНКАКАФ Алтын кубогының жеңімпазы. Дереккөздер
Сэм Вайнз

Самьюэл Маркус Ллойд Вайнз (; , Колорадо-Спрингс, Колорадо, АҚШ) — америкалық футболшы, АҚШ Ұлттық футбол құрамасы мен "Антверпен" клубының қорғаушысы. 2021 жылғы КОНКАКАФ Ұлттары кубогының жеңімпазы. Дереккөздер Сілтемелер * https://www.footballdatabase.eu/en/player/details/350906
Кристиан Рольдан

Кристиан Рольдан Леон (; , Артижа, Калифорния, АҚШ) — америкалық футболшы, АҚШ Ұлттық футбол құрамасы мен "Сиэтл Саундерс" клубының жартылай қорғаушысы. Жетістіктері Командалық * MLS чемпионы: 2016, 2019 * КОНКАКАФ Алтын кубогы: 2017, 2021 Дереккөздер Сілтемелер
Альфредо Талавера

Альфредо Талавера Диас (; 18 қыркүйек 1982 жыл, Халиско, Мексика) — мексикалық футболшы, қақпашы. Қатысқан турнирлері * КОНКАКАФ Ұлттары кубогы 2011 * Конфедерациялар кубогы: 2013 * КОНКАКАФ Ұлттары кубогы 2013 * Футболдан әлем чемпионаты 2014 * Футболдан Америка кубогы 2015 * Футболдан Америка кубогы 2016 * 2016 жылғы Жазғы Олимпиада ойындары * Конфедерациялар кубогы 2017 * Футболдан әлем чемпионаты 2018 * КОНКАКАФ Алтын кубогы 2021 Жетістіктері Клубтық * Мексика чемпионы (2): Ап. 2006, Бис. 2010 Халықаралық * КОНКАКАФ Алтын кубогы: 2011 Дереккөздер Сілтемелер
Нестор Араухо

Нестор Алехандро Араухо Расо (; 29 тамыз 1991 жыл) — мексикалық футболшы, қорғаушы. Жетістіктері Командалық «Сантос Лагуна» * Мексика чемпионы — Клаусура 2015 * Мексикак чемпионы — Клаусура 2018 Халықаралық Мексика-20 * Жастар арасындағы КОНКАКАФ чемпионы — 2011 * Жастар арасындағы әлем чемпионы — 2011 Мексика-23 * Панамерика ойындары — 2011 * Олимпиада чемпионы — 2012 Мексика * КОНКАКАФ алтын кубогы — 2019 Дереккөздер Сілтемелер * [https://web.archive.org/web/20160305043751/http://www.mediotiempo.com/jugador/nestor-alejandro-araujo%26todos%3D1 Статистикасы]
Ерұлан Кенжебекұлы Жамаубаев

Ерұлан Кенжебекұлы Жамаубаев (25 наурыз 1974, Алматы облысы) — қазақстандық мемлекеттік қайраткер, Қазақстан Ұлттық банкі төрағасының бірінші орынбасары. 2024 жылғы мамырдан 2025 жылғы ақпанға дейін президент кеңесшісі, бұрынғы Қаржы министрі (2020–2024). Өмірбаяны 1974 жылғы 25 наурызда Алматы облысында туған. 1995 жылы Қазақ мемлекеттік басқару академиясын «Қаржы және кредит» мамандығы бойынша, 2009 жылы Қазақ экономикалық университетін «Іскерлік әкімшілендіру магистрі» мамандығы бойынша тәмамдаған. 1996—1998 жылдары Қазақ мемлекеттік басқару академиясының оқытушысы болды. 1998 жылдан бастап Қазақстан Ұлттық банкінде лауазымдар атқарды: 2006 жылға дейін Зерттеулер және статистика департаменті жетекші сарапшысы, бас сарапшысы, бас маман-сарапшысы, басқарма бастығы, Зерттеулер және статистика департаменті директорының орынбасары, 2006—2014 жылдары Үйлестіру департаментінің директоры болды. 2014—2015 жылдары «Қазақстанның тұрғын үй құрылыс жинақ банкі» АҚ-ның басқарушы директоры болды. 2015 жылғы шілде мен қараша аралығында Президент Әкімшілігінің Әлеуметтік-экономикалық мониторинг бөлімі меңгерушісінің орынбасары, 2015—2018 жылдары Президент Әкімшілігінің Әлеуметтік-экономикалық мониторинг бөлімінің меңгерушісі болып қызмет атқарды. 2018 жылғы қараша мен 2019 жылғы наурыз аралығында Президенттің көмекшісі болды. 2019 жылғы 22 наурызда Қаржы министрлігінің Жауапты хатшысы болып тағайындалған. 2020 жылғы 18 мамырда Қаржы министрі болып тағайындалды. 2022 жылғы 29 наурыздан бастап Премьер-Министрдің орынбасары қызметін қоса атқарды. 2024 жылғы 6 ақпанда лауазымдарынан босатылды. 2024 жылғы 20 мамырда Президент кеңесшісі болып тағайындалды. 2025 жылғы 17 ақпанда Ұлттық банк төрағасының бірінші орынбасары болып тағайындалды. Марапаттары * «Құрмет » ордені Сілтемелер * [https://www.inform.kz/kz/erulan-zhamaubaev-kr-karzhy-ministri-bolyp-tagayyndaldy_a3651226 https://www.inform.kz/kz/erulan-zhamaubaev-kr-karzhy-ministri-bolyp-tagayyndaldy_a3651226 Ерұлан Жамаубаев ҚР Қаржы министрі болып тағайындалды]
Сәмек

Сәмек – Кеңсаз жəне Тереңбұтақ өзендерінің аралығындағы тау. Географиялық орны Ұлытау облысы Жаңаарқа ауданы Аралтөбе ауылының солтүстік-батысында 7 км жерде орналасқан. Жер бедері Абсолюттік биіктігі 517 м, салыстырмалы биіктігі 15-20 м. Батыстан шығысқа қарай ендік бағытта 2,5 кмге созылған, енді жері 1 км. Беткейі жайпақ, бірте-бірте еңістеніп жонды белеске ұласады. Солтүстігінде Ақжал тауы, оңтүстігінде Жұмырткөл көлі жатыр. Өсімдігі Ашық қоңыр топырақ жамылғысында қылқан селеу, бетеге, жусан, тобылғы, қараған, т.б. өсімдіктер өседі. Атырабы - мал жайылымы. Дереккөздер
Эктор Эррера

Эктор Мигель Эррера Лопес (; 19 сәуір 1990 жыл, Тихуана, Төменгі Калифорния) — мексикалық футболшы, Мексика Ұлттық футбол құрамасы мен "Атлетико Мадрид" клубының жартылай қорғаушысы. Жетістіктері Командалық ; Мексика * Олимпиада чемпионы: 2012 * КОНКАКАФ Алтын кубогы: 2015 ; Порту * Португалия чемпионы: 2017/18 ; Атлетико Мадрид * Испания чемпионы: 2020/21 Дереккөздер Сілтемелер * [https://www.national-football-teams.com/player/49086.html Профилі]
Жетіген (станция)

«Жетіген» — Қазақстан темір жолы Алматы бөлімшесінің темір жол вокзалы. Бұл станция Түрксіб пен желісіне қарайды. Станция 1931 жылы Алматы I – Ақтоғай желісі бойынша ашылды. 2011 жылы салынған Жетіген-Қорғас-Цзинхэ темір жолы ашылды, ол Қазақстанды Қытаймен байланыстыратын екінші теміржол болды. Маршрут * Түрксіб * Вокзал айналасындағы нысандар Станция Жетіген қаласының орталығынан шалғай, станция маңында арнайы нысандар жоқ. Дереккөздер Сілтемелер * [https://www.tutu.ru/poezda/station/map/2700805/ Жетіген станциясы картада]
Рохелио Фунес Мори

Рохелио Габриэль Фунес Мори (; 5 наурыз 1991, Мендоса, Аргентина) — аргентиналық және мексикалық Мексика Ұлттық футбол құрамасы мен "Монтеррей" клубының шабуылшысы. Жетістіктері Клубтық * Португалия чемпионы: 2013/14 * Португалия кубогы: 2013/14 Халықаралық * КОНКАКАФ Алтын кубогының финалисі: 2021 Дереккөздер Сілтемелер * [https://www.national-football-teams.com/player/48763.html Профилі]
Болат Мұқышұлы Әбілов

Болат Мұқышұлы Әбілов (15 қыркүйек 1957, Қарағанды) — қазақстандық кәсіпкер және саясаткер. Өмірбаяны 1957 жылдың 15 қыркүйегінде Қарағанды қаласында кеншілер отбасында дүниеге келді. 1979 жылы Қарағанды политехникалық институтын тау-кен инженері мамандығы бойынша тәмамдады. Арғын тайпасының Қуандық руының Қареке бөлімінен шыққан. * Тау-кен жұмысшысы, тау-кен шебері. Костенко "Қарағандыкөмір" ӨБ (1979-1985); * ҚазКСР Мемкенқадағалаукомы көмір өнеркәсібінің жетекші маманы (1986-1988); * "Тенгизнефтегазстрой" бойынша жетекші маман (1989); * "Арай" жақ жетекші маманы, бөлім бастығы (1989-1990); * "Рахат" МП директорының орынбасары, "халықтың мәдениеті мен руханиятын қорғаудағы" республикалық ақша-заттық лотерея директоры (1990-1991); * "BUTYA" фирмасының бас директоры, "BUTYA" ЖАҚ президенті (1991-2000) Басқа лауазымдар: * Қазақстан Республикасы Президентінің штаттан тыс кеңесшісі (1994-1996); * *Қайрат-Бутя" футбол клубының президенті (1997-1999); * "Сорос-Қазақстан" қорының Басқарма мүшесі (1998-1999); * Қазақстан Меценаттар Клубының Президенті (11.2000 бастап); * Қазақстан Республикасы Президентінің жанындағы Кәсіпкерлер кеңесінің мүшесі (09.2001-07.2002); * "Меншікті пікір" ток-шоуының жүргізушісі, "31-арна" ТРК (09.2002-12.2003); * Қазақстан Республикасы Президенттігіне кандидат Жармахан Тұяқбайды қолдау жөніндегі сайлау науқанының жетекшісі (09.2005-12.2005) Сайланбалы қызметтері, депутаттық: * ҚР Парламенті Мәжілісінің Депутаты (03.2000-12.2001); * 2-ші сайланған Қазақстан Республикасы Парламенті Мәжілісінің депутаты, Экономикалық реформа және Өңірлік даму комитетінің мүшесі (10.1999 жылы "Отан" партиясының тізімі бойынша дауысқа түсті ,м. т. Оспановтың қайтыс болуына байланысты депутаттық мандат алды (03.2000), "Отан" партиясынан шығуына байланысты депутаттар құрамынан шығарылды (12.2001); * V сайланған Қазақстан Республикасы Парламенті Мәжілісінің депутаттығына Жалпыұлттық социал-демократиялық партияның партиялық тізімі бойынша Кандидат (09.12.2011) Партияға қатыстылығы: * "Отан" партиясы саяси кеңесінің мүшесі (11.1999-12.2001); * "Қазақстанның демократиялық таңдауы" РҚБ Саяси кеңесінің мүшесі (11.2001-11.2003); * Қазақстанның "Ақ жол" демократиялық партиясының тең төрағасы (03.2002-03.2005); * "Ақ жол" ҚДП Орталық Кеңесі Президиумының төрағасы (11.2003-03.2005); * Қазақстанның демократиялық күштері Үйлестіру кеңесінің мүшесі (10.2004 ж. бастап); * "ЗСК" РҚБ Кеңесі Президиумының мүшесі (03.2005 ж. бастап); * Қазақстанның "Нағыз АҚ ЖОЛ" Демократиялық партиясының тең төрағасы (04.2005-02.2008); * "Азат" ҚДП төрағасы ("Нағыз Ақ ЖОЛ") (02.2008-10.2009); * "Азат" жалпыұлттық социал-демократиялық партиясының тең төрағасы (2009-2013) Отбасы * Әйелі: Әбілова (Күзембаева) Айгүл Ғазизқызы * Балалары: қыздары-Жәмилә (1987 жылы туған), Кәмилә (1989 жылы туған); ұлы - Дінмұхамед (1994 жылы туған) Сілтемелер * [https://online.zakon.kz/Document/?doc_id30106745&pos1;-16#pos=1;-16 Абилов Булат Мукишевич]
Орбелин Пинеда

Орбелин Пинеда Альварадо (; 24 наурыз 1996, Коюка-де-Каталан, Герреро) — мексикалық футболшы, Мексика Ұлттық футбол құрамасы мен "Сельта" клубының жартылай қорғаушысы. Жетістіктері Клубтық «Гвадлахара» * Мексика чемпионы — Клаусура 2017 * Мексика Суперкубогы — 2016 * КОНКАКАФ Чемпиондар лигасы — 2018 Халықаралық Мексика * КОНКАКАФ Алтын кубогы — 2019 Дереккөздер Сілтемелер *[https://fbref.com/en/players/411fabd7/ Профилі]
Эрик Гутьеррес

Эрик Габриэль Гутьеррес Галавис (; 15 маусым 1996 жыл, Лос-Мочис, Аоме, Синалоа, Мексика) — мексикалық футболшы, жартылай қорғаушы. Жетістіктері Командалық «Пачука» * Мексика чемпионы — Клаусура 2016 * КОНКАКАФ Чемпиондар лигасы — 2016/2017 Халықаралық Мексика-20 * Жастар арасындағы КОНКАКАФ чемпионы — 2015 Мексика * КОНКАКАФ Алтын кубогы — 2017 Дереккөздер
Освальдо Родригес

Освальдо Родригес дель Портал (; 10 қыркүйек 1996 жыл, Сан-Луис-Потоси, Мексика) — мексикалық футболшы, Мексика Ұлттық футбол құрамасы мен "Леон" клубының қорғаушысы. Жетістіктері Командалық «Пачука» * Мексика чемпионы — Клаусура 2016 Халықаралық Мексика - 17 * Жастар арасындағы әлем чемпионы — 2013 Дереккөздер
Алан Пулидо

Алан Пулидо Исагирре (; 8 наурыз 1991, Сьюдад-Виктория, Тамаулипас, Мексика) — мексикалық футболшы, «Спортинг Канзас-Сити» клубы мен Мексика Ұлттық футбол құрамасының шабуылшысы. 2014 жылы әлем чемпионатына қатысты. Жетістіктері Командалық УАНЛ Тигрес * Солт. Америка суперлигасы — 2009 * Мексика чемпионы — Апертура 2011 * Мексика кубогы — Клаусура 2014 Олимпиакос (Пирей) * Грекия чемпионы — 2015/16 «Гвадлахара» * Мексика чемпионы — Клаусура 2017 * КОНКАКАФ Чемпиондар лигасы — 2018 Халықаралық Мексика-20 * Жастар арасындағы КОНКАКАФ чемпионы —2011 Жеке * Олимпиада іріктеуінің үздік мергені — 2012 (5 мячей) Дереккөздер Сыртқы сілтемелер
Хильберто Сепульведа

Хильберто Сепульведа Лопес (; 4 ақпан 1999 жыл, Гуасаве, Мексика) — мексикалық футболшы, Мексика Ұлттық футбол құрамасы мен "Гвадалахара" клубының қорғаушысы. 2021 жылы КОНКАКАФ Алтын кубогына қатысты. Дереккөздер
Саид Мартинес

Саид Мартинес (исп. Said Martínez; 7 тамыз 1991 жыл, Тогоа, Гондурас) — гондурастық футбол төрешісі, ФИФА және КОНКАКАФ төрешісі статусын алған. Жастар арасындағы бірнеше турнирге және 2019, 2021 жылдары КОНКАКАФ Алтын кубогына қазы болды. 2021 жылғы КОНКАКАФ Алтын кубогының финалындағы Мексика және АҚШ арасындағы кездесуге төрелік етті. Дереккөздер
Эллиджент Стэдиум

Эллиджент Стэдиум — АҚШ-тың Невада штатындағы Парадайс қаласында орналасқан футбол аренасы. Сыйымдылығы 65 мың адам. Құрылысы 2017 жылы басталып, 2020 жылы пайдалануға берілді. КОНКАКАФ Алтын кубогы 2021 турнирінің финалы осында өтті. Мекен жайы Aл Дэвис Уай көшесі, 3333 Дереккөздер Сілтемелер * [https://www.allegiantstadium.com/ Вебсайты] * [http://www.lvstadiumauthority.com/ Las Vegas Stadium Authority]
Алтын доп (France Football)

«Алтын доп» (, французша айтылуы: [[Халықаралық фонетикалық әліпби|[balɔ̃ dɔʁ] ]]) — француздық France Football журналы күнтізбелік жылдың үздік футболшысына беретін жыл сайынғы футбол жүлдесі. "Алтын допты" алғашқы тапсыру марапаты 1956 жылы өтті. 2010 жылы France Football мен ФИФА арасындағы келісім нәтижесінде "ФИФА Алтын добы" атты жаңа марапат пайда болды. Ол "ФИФА жыл ойыншысы" марапаты сияқты France Football-дан "Алтын доп" беру тоқтатылды. 2016 жылы France Football мен FIFA серіктестігі тоқтатылды, сондықтан France Football "Алтын доп" жүлдесін беруді қайта бастады. 1956 жылдан 2006 жылға дейін "Алтын допты" табыстау футбол журналистері арасында дауыс беру жолымен өтті, 2007 жылдан бастап ұлттық құрамалардың жаттықтырушылары мен капитандары дауыс беру құқығына ие болды. Бастапқыда "Алтын доп" тек еуропалық ойыншыларға берілді, бірақ 1995 жылы оны тапсыру кез-келген ұлттың футболшысы үшін мүмкін болды, егер ол еуропалық клубта өнер көрсеткен болса. 2007 жылдан бастап "Алтын допты" бүкіл әлемдегі кез-келген кәсіби футболшы ала алады. Тарихы "Алтын доптың" алғашқы иегері "Блэкпул" клубының ойыншысы Стэнли Мэтьюз болды. Бастапқыда журналистер еуропалық клубтарда ойнайтын еуропалық ойыншыларға ғана дауыс бере алды, сондықтан Диего Марадона мен Пеле сияқты аңыз футболшылар бұл марапатты ала алмады. 2016 жылдың қыркүйегінде ФИФА France Football-мен серіктестігін тоқтатты. Содан бері марапат тағы да "Алтын доп" деп аталады және France Football журналымен беріледі. "Алтын доп" сыйлығын ең көп, үш рет бес футболшы алды: Йохан Кройф, Мишел Платини, Марко ван Бастен, Криштиану Роналду және Лионель Месси (Платини — бұл марапатты үш жыл қатарынан алған жалғыз адам, 1983 жылдан 1985 жылға дейін). "Алтын доп" және "ФИФА Алтын добы" жүлделерін Лионель Месси сегіз рет жеңіп алды. Сонымен қатар, Месси бұл марапаттарды төрт жыл қатарынан, 2009 жылдан 2012 жылға дейін алған жалғыз адам. 2020 жылы тарихта алғаш рет "Алтын доп" берілмеді, өйткені COVID-19 пандемиясына байланысты ірі халықаралық жарыстар, соның ішінде Еуро-2020 тоқтатылды және бірқатар ұлттық чемпионаттар мерзімінен бұрын аяқталды немесе тоқтатылды. Дереккөздер
Ермек Алдабергенұлы Сағымбаев

{{Мемлекеттік қайраткер { } }} Ермек Алдабергенұлы Сағымбаев (11 қазан 1967, Алматы облысы) — Қазақстанның мемлекет қайраткері, ұлттық қауіпсіздік генерал-лейтенанты, 2022 жылдан бастап қызмет атқаратын Ұлттық қауіпсіздік комитетінің төрағасы. Өмірбаяны 1989 жылы Қазақ политехникалық институтын, 2007 жылы Әл-Фараби атындағы Қазақ ұлттық университетін тәмамдады. 1994—2006 жылдары ұлттық қауіпсіздік органдарында офицерлік лауазымдағы қызметтер, 2006—2019 жылдары ҚР Президенті Күзет қызметінің офицерлік және басшылық лауазымдарында қызметтер атқарды. 2019—2021 жылдары Мемлекеттік күзет қызметі бастығының орынбасары – ҚР Президенті Күзет қызметінің бастығы болды. 2021 жылдың шілдесінен тамыз айына дейін Мемлекеттік күзет қызметі бастығының орынбасары болып тағайындалып, ҚР Мемлекеттік күзет қызметі бастығының міндетін уақытша атқарды. 2021 жылғы тамыздан 2022 жылғы қаңтарға дейін ҚР Мемлекеттік күзет қызметінің бастығы болды. 2022 жылғы 6 қаңтардан бастап — ҚР Ұлттық қауіпсіздік комитетінің Төрағасы. 2022 жылғы ақпан айынан бастап — Қазақстан жекпе-жек өнері қауымдастығының президенті. Сілтемелер * [https://www.gov.kz/memleket/entities/knb/about/structure/people/16?lang=kk Сағымбаев Ермек Алдабергенұлы]
Поль Бийя (стадион)

Поль Бийя (немесе Олембе Стадиум) — Камерун астанасы Яунде қаласындағы футбол стадионы. Сыйымдылығы 60 мың адам. Құрылысы 2018 жылы басталып, 2021 жылы 9 қыркүйекте ашылды. Камерунның 1982 жылдан бергі Президентінің атымен аталған. 2021 жылғы Африка Ұлттары кубогының бірнеше кездесуі өтті. Мекен-жайы Яунде қаласының Олембе ауданында орналасқан. Дереккөздер External links * [https://cafe.daum.net/stade/Dlwn/21 Photos] * [http://piccinisacm.com/fr/acceuil/ website] [https://web.archive.org/web/20180830174333/https://www.cafcup.com/2018/08/cameroon-african-cup-of-nations-stadiums.html CAF]
Владимир Васильевич Ни

Владимир Васильевич Ни (7 қаңтар 1933, Владивосток — 9 қыркүйек 2010) — мемлекет қайраткері. Өмірбаяны 1955 жылы Қазақ тау-кен металлургия институтын тау-кен инженері мамандығы бойынша тәмамдады. * 1955-1959 – "Челябинсккөмір" комбинаты "Копейсккөмір" тресі бастығының көмекшісі, учаске бастығы * 1959-1970 – ҚазКСР Мемжоспар бөлімінің инженері, бас маманы, бас маманы, бөлім бастығының орынбасары * 1970-1976 – ҚазКСР Министрлер Кеңесі істер басқармасының аға референті * 1976-1985 – ҚазКСР Министрлер Кеңесі Төрағасы Бірінші орынбасарының көмекшісі * 1985-1988 – ҚазКСР Министрлер Кеңесі төрағасы Н. Ә. Назарбаев көмекшісі * 1988-1990 – оқу меңгерушісі, аумақтық даму және табиғатты қорғау бөлімі, ҚазКСР Министрлер Кеңесі Іс басқарушысының орынбасары * 1990 – Қазақ КСР Президенті Кеңсесінің іс басқарушысы * 1990-1991 – Қазақ КСР Президенті Аппаратының Іс Басқарушысы * 1991-1992 – іс басқарушысы-ҚР Президенті мен Министрлер Кабинеті Аппараты Басшысының бірінші орынбасары * 1992-1994 – ҚР Президенті мен Министрлер Кабинеті Аппараты Басшысының орынбасары-шаруашылық басқармасының бастығы * 1994-1995 – ҚР Президенті аппараты басшысының орынбасары-шаруашылық басқармасының бастығы * 1995-1995 – ҚР Президенті Іс Басқарушысының бірінші орынбасары, М. А. - шаруашылық басқармасының бастығы * 1996-1998 – Президенттің Іс басқарушысы-ҚР Президенті мен Үкіметінің Шаруашылық басқармасының бастығы * 1998-2010 – "шаруашылық басқармасы" АҚ Басқарма төрағасы, Бас директоры, "шаруашылық басқармасы "корпорациясы"ЖШС президенті * 1999-2006 – "Қазақмыс "корпорациясы"АҚ Директорлар кеңесінің мүшесі, вице-төрағасы * 2004-2010 – "Kazakhmys Plc" компаниясы директорлар кеңесінің мүшесі * 2006-2010 – "Қазақмыс" корпорациясы директорлар кеңесінің төрағасы Сілтемелер * [https://online.zakon.kz/Document/?doc_id=30103041 Ни Владимир Васильевич]
Қызылорда (станция)

«Қызылорда вокзалы» — Қазақстан темір жолының Қызылорда қаласында орналасқан темір жол вокзалы. Оқиға Бірінші станцияның ғимараты 1905 жылы салынды, Станцияның бірінші ғимараты бір қабатты болса, 1969 жылы салынған екіншісі үш қабатты болды. 2013 жылы тәулігіне жолаушылар тасымалы 1150 адамды құрады. Маршрут * Орынбор-Ташкент темір жолы Дереккөздер
Марат Бақытжанұлы Бекетаев

Марат Бақытжанұлы Бекетаев (29 тамыз 1977, Шымкент) — қазақстандық саясаткер, заңгер. 2016—2022 жылдары Әділет министрі болып қызмет етті. Өмірбаяны Қазақ мемлекеттік заң институты заңгер мамандығы бойынша тәмамдады (1998). Лондон экономика және саяси ғылымдар мектебі (2000). * 2001-2002 — Алматы қаласындағы Британ Кеңесінің құқықтық мәселелер жөніндегі консультанты, Қазақстан Республикасы Сыртқы істер министрлігінің "Дипломатиялық өкілдіктермен жұмыс жөніндегі департаменті" РМК-ның сектор меңгерушісі; * 2002-2003 — Қазақстан Республикасы Сыртқы істер министрлігінің "Дипломатиялық корпусқа қызмет көрсету жөніндегі басқармасы" ЖАҚ бастығы ; * 2003-2004 — Қазақстан Республикасы Мемлекеттік қызмет істері агенттігі төрағасының бөлім бастығы, басқарма бастығы, кеңесшісі; * 2004 — Қазақстан Республикасы Мемлекеттік қызмет істері агенттігінің Ақпарат және тестілеу орталығы директорының орынбасары; * 2004-2006 — Қазақстан Республикасы Мемлекеттік қызмет істері Агенттігінің "Мемлекеттік қызметшілерді оқыту Еуразиялық орталығы" РМҚК директорының орынбасары, директоры; * 2006-2007 — Қазақстан Республикасы Премьер-Министрі орынбасарының кеңесшісі; * 2007 — Қазақстан Республикасы Премьер-Министрінің кеңесшіс; * 06.2007-04.2010 — Қазақстан Республикасының Әділет Вице-министрі; * 04.2010-12.2015 — Қазақстан Республикасы Әділет министрлігінің Жауапты хатшысы; * 11.12.2015-13.09.2016 — Қазақстан Республикасы Президенті Әкімшілігі Басшысының Орынбасары; * 13.09.2016-11.01.2022 — Қазақстан Республикасының Әділет министрі; * 2022 жылдың қаңтарынан — Қазақстан Республикасы Премьер-Министрінің кеңесшісі. Басқа лауазымдар: * "Eurasian Natural Resources Corporation" компаниясы директорлар кеңесінің мүшесі (02.2008); * "Мемлекеттік қызмет персоналын басқару ұлттық орталығы" АҚ Директорлар кеңесінің мүшесі 04.2009); * Мемлекеттік билік тармақтары арасында өкілеттіктерді қайта бөлу мәселелері жөніндегі жұмыс тобының мүшесі (11.01.2017 ж. бастап); * Қазақстан Республикасы Президентінің жанындағы Қоғамдық сананы жаңғырту бағдарламасын іске асыру жөніндегі ұлттық комиссияның мүшесі (17.04.2017 ж. бастап); * Қазақстан Республикасы Президентінің жанындағы Ұлттық инвесторлар кеңесінің мүшесі (12.10.2019 ж. бастап) Марапаттары * "Құрмет" Ордені (2011) Отбасы * Әйелі: Бекетаева (Нұрпейісова) Гүлнара Мулікқызы * Балалар: қыздары-Алина (2008), Малика (2013) Сілтемелер * [https://online.zakon.kz/Document/?doc_id30618446&pos1;-16#pos=1;-16 Бекетаев Марат Бакытжанович]
Ербол Шырақбайұлы Қарашөкеев

Ербол Шырақбайұлы Қарашөкеев (26 қараша 1976, Алматы облысы) — қазақстандық саясаткер, 2023 жылдан бастап Жамбыл облысының әкімі. Бұрынғы Қазақстан Республикасы Ауыл шаруашылығы министрі (2021—2023). Өмірбаян Ербол Қарашөкеев 1976 жылы 26 қараша Алматы облысында дүниеге келген. Әл-Фараби атындағы Қазақ мемлекеттік ұлттық университетін, Қазіргі заман гуманитарлық институтын бітірген. Мамандығы бойынша біліктілігі — экономист, экономика магистрі, құқықтану бакалавры, бакалавр академиялық дәрежесі берілген менеджмент саласының маманы. * Еңбек жолын 1998 жылы ҚР Статистика агенттігінің Талдау және конъюнктуралық зерттеулер басқармасының бас маманы болып бастаған, 1999 – 2001 жылдары ҚР Президенті Әкімшілігінің Әлеуметтік-экономикалық талдау бөлімінің консультанты болды. * 2001 жылдан 2003 жылға дейін коммерциялық ұйымдарда басшылық лауазымдар атқарды. * 2003-2006 жылдары «Экспорттық несиелер мен инвестицияларды сақтандыру жөніндегі мемлекеттік сақтандыру корпорациясы» АҚ Қаржы департаментінің директоры-Басқарма мүшесі. * 2006-2007 жылдары ҚР Қаржы министрлігінің жиынтық-талдау департаментінің директоры. * 2007 жылғы қаңтар-шілде аралығында «ҚазАгро» Ұлттық басқарушы холдингі» АҚ Басқарушы директоры. * 2007-2009 жылдары «Ауыл шаруашылығын қаржылай қолдау қоры» АҚ Басқарма төрағасы. * 2010-2012 жылдары республикалық бюджеттің атқарылуын бақылау жөніндегі есеп комитетінің «Қаржылық бұзушылықтарды зерттеу орталығы» РМК директоры. * 2012 жылдан 2013 жылға дейін «ҚБТУ мұнай-газ инжинирингі және ақпараттық технологиялар институты» ЖШС Бас директоры. * 2013-2016 жылдары «Қазақстанның тұрғын үй құрылыс жинақ банкі» АҚ Басқарма төрағасының орынбасары. * 2016-2019 жылдары ҚР Президенті Әкімшілігінің Әлеуметтік-экономикалық мониторинг бөлімі меңгерушісінің орынбасары. * 2019 жылдың қаңтар-сәуір айлары аралығында ҚР Қаржы министрлігі Қазынашылық комитетінің төрағасы. * 2019 жылдың сәуірінен 2021 жылдың наурызына дейін «ҚазАгро» Холдингі» АҚ Басқарма төрағасы. * 2021 жылдың сәуір-шілде аралығында ҚР Қаржы вице-министрі. * 2021 жылғы шілдеден бастап – ҚР Ауыл шаруашылығы вице–министрі және министрдің міндетін атқарушы. * 2021 жылғы 1 қыркүйектен бастап Қазақстан Республикасының Ауыл шаруашылығы министрі болып тағайындалды. 2023 жылғы 4 қыркүйекте лауазымынан босатылды. * 2023 жылғы 5 қыркүйекте Жамбыл облысының әкімі болып тағайындалды. Сілтемелер * [https://www.gov.kz/memleket/entities/moa/about/structure/people/102?lang=kk Ербол Шырақбайұлы Қарашөкеев]
Монтайтас (станция)

«Монтайтас» — Қазақстан Республикасы Түркістан облысы Арыс қаласы әкімдігінің Монтайтас ауылында орналасқан темір жол вокзалы. Станция 1906 жылы ашылды. Вокзалдың негізгі қызметі – жолаушылар билеттерін сату, багажды қабылдау және жеткізу, жүктерді вагондармен және шағын жөнелтілімдермен қабылдау және жеткізу. Вокзалда мектеп бар (ол В. Маяковский атымен аталады) 2012 жылдың 19 ақпанындағы жағдай бойынша Монтайтас станциясында 4088 адам (614 шаруашылық) тұрады. Қазақстан Республикасы Мемлекеттік сыйлығының және Қазақ пен-клубы сыйлығының иегері жазушы-драматург Дулат Исабеков осы станцияда дүниеге келген. Маршрут * Орынбор-Ташкент темір жолы * Түрксіб Арыс пен Ташкент арасында трек ортақ. Дереккөздер
Серікқали Аманғалиұлы Брекешев

Серікқали Аманғалиұлы Брекешев (14 қазан 1972 жыл, Павлодар) — қазақстандық саясаткер, 2019–2023 жылдары экология, геология және табиғи ресурстар министрі қызметін атқарған. Өмірбаяны Білімі және мансабы Серікқали Брекешев 1972 жылы 14 қазанда Павлодар қаласында туған. Білімін 1995 жылы Атырау политехникалық институтын "Мұнай және газ кен орындарын игеру" мамандығы бойынша алды. Мансабын 1995–1997 жылдары «Қазақстан-Ресей сауда үйі» БК, бас директордың орынбасары ретінде бастады. Бұдан кейін, 1997 жылы Ақтау қаласындағы Салық бөлімінде инспектор болып жұмыс істеді. 1997-1998 жылдары Серікқали Брекешев «Маңғыстаумұнайгаз» АҚ «Мұнайгермес» материалдық-техникалық қамтамасыз ету және өнімді өткізу басқармасының филиалындағы 8-ші разрядты инженер қызметінде болды. 1998–2006 жылдар аралығында «Қарақұдықмұнай» ЖАҚ, мұнай өндіру жөніндегі мастер, пайдалану жөніндегі инженер, кәсіпшілік менеджері болып жұмыс істеген. 2007-2014 жылдары энергетика және минералдық ресурстар, мұнай және газ министрліктерінде басшылық қызметтер атқарған. 2015-2020 жылдары «ҚазТрансГаз» АҚ құрылымында ГТЖ басқару жөніндегі басқарушы директоры, техникалық саясат жөніндегі басқарушы директоры, өндірістік-техникалық департаментінің директоры, бас директордың техникалық саясат жөніндегі орынбасары болды. 2020 жылдың 5 наурызынан бастап 2021 жылға дейін Қазақстан экология, геология және табиғи ресурстар вице-министрі. 2021 жылғы 10 қыркүйектен бастап 2023 жылдың басына дейін Қазақстан Экология, геология және табиғи ресурстар министрі болып тағайындалды. Сілтемелер * [https://www.gov.kz/memleket/entities/ecogeo/about/structure/people/1242?lang=kk Серікқали Аманғалиұлы Брекешев]